ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Χρόνια και ζαμάνια.
Δεν είναι αυτό που φαίνεται. Είναι, αλλά να σου εξηγήσω.
Ξέρω.
Όχι!
Η ικανότητα να πετάς. Αυτήν ονειρεύεσαι.
Είναι το καλύτερο συναίσθημα.
Η αλήθεια είναι ότι πετάς για ένα δευτερόλεπτο
πριν να πάρει πίσω η βαρύτητα ό,τι έκλεψες.
Γιατί όσο σκληρά κι αν δουλεύεις, όσο δυνατή ή λεπτή κι αν γίνεις,
η βαρύτητα πάντοτε, μα πάντοτε, κερδίζει.
Νεβέα!
Πήραν από το Σικάγο.
Μα δεν με ήθελαν.
Κάτι τους άλλαξε γνώμη.
Τι έγινε;
Μακάρι να 'ξερα.
Καλή τύχη εκεί μέσα.
Η Σχολή Μπαλέτου Άρτσερ ενίσχυσε τα πρωτόκολλα ασφαλείας,
έδωσε ψυχολογική στήριξη στους μαθητές
κι έθεσε ξανά ως πρώτη προτεραιότητα
την εκπαίδευση της επόμενης γενιάς κορυφαίων χορευτών.
Λένε για εξοργισμένους γονείς και χορηγούς που αποχώρησαν.
Δυστυχώς, μια έξοχη μαθήτρια έκανε ένα μοιραίο παραπάτημα.
Παραπάτημα; Έπεσε από τον τέταρτο όροφο.
Φυσικά, για κάθε χορευτή, όσο πιο ψηλά πετάς,
τόσο πιο συντριπτική είναι η αναπόφευκτη πτώση.
Πρέπει να σηκωθείς αμέσως και να προσαρμοστείς στο απρόσμενο.
Και με τον καιρό θα μάθεις δύο κόλπα που θα σε βοηθήσουν να επιβιώσεις.
Πρώτον, ποτέ δεν χάνεις το χαμόγελό σου. Και δεύτερον,
τους δίνεις κάτι άλλο να ασχοληθούν.
Μαντάμ Ντιμπουά;
Νεβέα Στρόιερ.
-Μονίκ Ντιμπουά! Θεέ μου! -Καλώς όρισες στη Σχολή Μπαλέτου Άρτσερ.
Το νέο μας απόκτημα. Ήρθε με πλήρη υποτροφία.
Τη βοηθήσαμε να αποδράσει από την αδιέξοδη ζωή στο Κόμπτον.
Στο Ίγκλγουντ, αλλά…
Όταν βλέπουμε ταλέντο, δεν ρωτάμε την προέλευσή του.
Οι χορευτές εκπαιδεύονται από νήπια. Θα τα καταφέρει;
Η Νεβέα έχει τόσο ταλέντο, που σε δύο χρόνια θα είναι πανέτοιμη.
Χορεύοντας στα βήματα της Κάσι Σορ.
Ποια είναι η Κάσι Σορ;
Έχουμε μια κουρασμένη νεαρή εδώ.
-Επικοινωνήστε για φωτογράφιση. -Σας ευχαριστώ πολύ.
Δεν μπορούσε να πάει χειρότερα.
-Υπάρχει κάτι που… -Ναι, αλλά τώρα πήγαινέ τη στον Άλαν.
Αρχίζουν με τα οστά σου, τα πέλματα, τον σκελετό και την ευλυγισία.
Τη μουσικότητα, το χάρισμα, τον σεβασμό.
Κι αφού σε έχουν διαλύσει…
θέλουν να δουν μια σπίθα.
Τσεκάρω την ευθυγράμμισή σου, πώς στρίβει προς τα έξω.
Θα πιάσει το κόλπο;
Είναι μια αρχή.
Θα ανακοινώσω και την πρεμιέρα ενός νέου μπαλέτου του Ραμόν Κόστα.
Του Ραμόν Κόστα; Μα δεν τον έχουμε.
Ακόμα.
Νεβέα, έχουμε φωτογραφία του πατέρα σου. Η μητέρα σου;
Τι θέλετε;
Προβλέπουμε την εξέλιξή σου από...
Το ξέρω, αλλά με έχετε ήδη δεχτεί.
Αυτή η Κάσι Σορ; Τι έγινε;
Έγινε ένα ατύχημα.
Δηλαδή έφυγε, και γι' αυτό είμαι εδώ;
Είσαι εδώ επειδή έχεις κάτι το ξεχωριστό.
Φρόντισε να το δουν.
Είσαι στο τρίτο τμήμα, ηλικίες 16 και 17.
Οι πόρτες κλείνουν το βράδυ. Οι επισκέπτες υπογράφουν.
Μαθήματα, 8:00 με 12:00. Έχασες το σημερινό, αλλά σου έχω την ύλη.
Και μετά χορός, 1:00 με 6:30. Τα φώτα σβήνουν στις 10:00 μ.μ.
Καλή μου;
Εδώ είσαι.
Μένεις με την Τζουν.
Πίνεις ή καπνίζεις; Έξω. Απέτυχες στα μαθήματα; Έφυγες.
Έγινες κοκαλιάρα; Πας σπίτι.
Σ' έπιασαν να πηδάς αγόρι ή ακόμα και κορίτσι; Αντίο.
Βασικά, κάνε σαν να παρακολουθώ τα πάντα, γιατί αυτό κάνω.
Γεια χαρά.
Ευχαριστώ.
Στη μία, είπε; Γαμώτο.
Εντάξει, παιδιά, ας ξεκινήσουμε.
Κοιτάμε την μπάρα στην έκτη, παρακαλώ.
-Είναι η θέση μου. -Σπρώξτε το ντεμί πουέντ με πλιέ.
Δεξιά, αριστερά.
Με σταδιακή κίνηση. Και αντίστροφα.
-Είναι δική μου. -Σήκωμα και βρείτε τον άξονα.
Ανοίξτε στην πρώτη.
-Επανάληψη στη δεύτερη. -Όχι εκεί.
Τελειώστε με πλάγια κάμψη σε τέσσερις χρόνους, δεξιά, αριστερά.
-Και μια πλήρη στροφή. -Όλοι έχουν τη θέση τους.
Ναι. Ένα βαλς, παρακαλώ. Ευχαριστώ, Ρίτσαρντ.
Και…
Χαλαρώστε τους αστραγάλους στο ντεμί.
-Εíσαι σε απολίτιστο μέρος, καλή μου. -Κρατήστε τις φτέρνες ενωμένες.
Και ντεμί.
Και διπλó.
Και συνεχίστε με γκραν πλιέ...
Δείξτε μου τη φτέρνα στο ταντί ντεβάν, παιδιά!
Κάντε μου τη χάρη! Παιδιά, μέσα τα πλευρά!
Θέλω να δω την πέμπτη.
Κάντε τις αλλαγές με ακρίβεια.
Το βάρος στο ένα πόδι δεν σημαίνει καμπούριασμα.
-Δεν φοράμε άχρηστα εδώ. -Άχρηστα;
Άχρηστα. Έχεις καλύψει αυτά που θέλω να δω.
Σηκώστε ατιτίντ.
Μη βουλιάζεις στο πορ ντε μπρα. Πάνω το στήθος.
Κάτω η λεκάνη.
Όχι, η λεκάνη σου είναι ακόμα στο αφτί.
Ρίχνεις το βάρος στις φτέρνες. Να είναι στο πόδι στήριξης.
Κάτω η λεκάνη.
Σηκώστε.
Μπετ, δείξε μας στο πλάι.
Κοίτα.
Είδες;
Καλά. Θα σε απαλλάξω.
-Επισκέπτρια; -Νέα μαθήτρια.
Τότε, να έρχεσαι με σωστά ρούχα και παπούτσια.
Αυτά είναι απαίσια.
Μπετ, το δεύτερο χέρι σου αργεί.
Το δεύτερο χέρι σου αργεί.
Όχι. Δοκίμασε ψηλότερο πασέ.
Άλλος ένας χρόνος, και δεν έμαθες στροφές.
Οι καλοκαιρινές διακοπές δεν σας ωφέλησαν.
Λοιπόν, αύριο μετά το μάθημα θα αρχίσουμε πα ντε ντε.
Αλλά για όλη την περίοδο θα έχετε μόνο έναν παρτενέρ.
Η εμπιστοσύνη σ' αυτό το μέρος έχει διαρραγεί,
κι ίσως έτσι να ανακτηθεί.
Είναι απίστευτος!
Ναι, αν γουστάρεις ψυχάκηδες.
Νομίζω ότι την έσπρωξε.
Πολύ καλά, Ναμπίλ.
Ποια έσπρωξε;
Την κοπέλα του, την Κάσι.
Πάρε ό,τι θες και πιάσε δουλειά.
Είναι όσα απέρριψαν οι μπαλαρίνες του Σίτι Γουόρκς.
Δικά σου για λίγα δολάρια.
Τα πήγες καλά σήμερα.
Πλάκα κάνεις; Δεν μπορούσα να σταθώ.
Όλοι το έχουμε πάθει.
Λες να με ετοιμάσουν για δουλειά σε δυο χρόνια;
-Έχουν κάνει και πιο δύσκολα. -Αν κάνουν λάθος, έφυγες.
Δεν γνωριστήκαμε.
Μπετ. Από εδώ η Τζουν. Δείξε μου τις καμάρες σου.
-Τα πόδια μου; -Αυτά κάνουν τη χορεύτρια.
-Πού εκπαιδεύτηκες; -Η Μπετ τσεκάρει τον ανταγωνισμό.
Φοβάται. Για να σε πάρουν τόσο αργά, σίγουρα κάνεις για πρίμα μπαλαρίνα.
Εντάξει, καλά.
Φίλες.
Νεβέα, αυτές είναι τέλειες για σένα.
-Μεσαίο φάρδος, ψηλό βάθος. -Τι...
-Τα παπούτσια της Ντίλια Γουίτλο; -Βασικά, αυτά που απέρριψε.
Ταιριάζουν τέλεια.
Ενδιαφέρον, Μπετ, έτσι;
Είσαι απαίσιος. Καλό ψαχούλεμα με τo petit rat σου.
-Τζουν. -Γεια.
-Με είπε... -Ποντίκι, ναι.
Αλλά όλα στο μπαλέτο ακούγονται καλύτερα στα γαλλικά.
"Ποντικάκι" λέγεται μια νέα, όμορφη, φτωχή και απίστευτα δυνατή χορεύτρια.
Κι αυτό εδώ φοράει τις πουέντ της Ντίλια Γουίτλο, παρακαλώ!
Είναι τρελό. Έκανα αίτηση στην Άρτσερ επειδή φοίτησε εδώ.
-Σοβαρά; -Ναι.
Τότε, θα σου βρω καλή θέση.
Χαλάρωσε, φίλε.
Τι διάολο;
Εντάξει είσαι.
Όχι, θα έβγαζα άλλη μία.
Μια θλάση θωρακικού δεν θα βοηθήσει.
Άκουσες τον Μπρουκς. Δεν είμαι σε φόρμα.
Σίγουρα δεν εννοούσε εσένα.
Κέιλεμπ, κοίτα. Δεύτερη φορά που του μιλάει η μπατσίνα.
Κάτι θα μυρίστηκε.
Της είπες κάτι;
Όρεν,
είπαμε όλοι την ίδια ιστορία.
Η Κάσι ήταν μόνη, εμείς δεν ήμασταν εκεί.
Εντυπωσίασες τον Μπρουκς σήμερα.
Όχι και τόσο.
Έχω σκουριάσει λίγο.
Θα είναι χάλια.
Ήρθες από τόσο μακριά για να είσαι με τη φίλη σου,
και πήγε κι έπεσε από την ταράτσα.
Ήρθα να σπουδάσω χορό.
Μου έκαναν φοβερή προσφορά.
Σε παρατηρούσα.
Το ξέρω.
Δεν έχεις το αμερικανικό στιλ.
Πράγματι.
Δεν είμαι σκέτη εμφάνιση.
Κι εγώ σε παρατηρούσα.
Είσαι μπανάλ, ασφαλής.
Μέχρι που ήρθες εσύ.
Και τότε…
Πλατς.
Και τώρα οι μπάτσοι.
Της είπα ότι η Κάσι μού έλεγε πώς την έριχνες. Ίσως σαμποτάριζες…
-Ήμουν ο καλύτερος παρτενέρ της! -Ναι;
-Ναι. -Παιδιά!
Παιδιά, κόφτε το.
Δεν ανήκεις εδώ.
-Θεέ μου. -Έχω ανατριχιάσει, κοίτα.
Η Ντίλια Γουίτλο.
-Την έχω δει σε εκατό βίντεο. -Το Σίτι Γουόρκς είναι τυχερό που γύρισε.
Έσκισε στην Ευρώπη πέρυσι και τώρα επιλέγει.
Μη σε σέρνει το τέμπο. Να είσαι μπροστά.
Είναι θεά.
Εντάξει.
Ταξίδεψε πιο πολύ την κίνηση.
Πολύ καλή.
-Τα πέλματα θέλουν δουλειά. -Μα δίνω τα πάντα, Ραμόν.
Δεν έχει χώρο για μένα η χορογραφία.
Χορεύεις από εδώ.
Αλλά θέλω να το δω εδώ.
Κι όταν έρθει η νύχτα…
εδώ.
Το κομμάτι είναι μέσα σου. Εγώ απλώς το βγάζω έξω. Έλα.
Άγγιξε το κοινό όπως θα άγγιζες εμένα.
Έλα, σκίσ' του το μπλουζάκι.
Έτσι;
Αν σου είναι χρήσιμο.
Πάμε.
Αυτό δεν έχει πλάκα.
Πάντα κάτι πονάει.
Κάπου στο σώμα σου υπάρχει πόνος,
που προέρχεται από την πίεση να κάνεις υπεράνθρωπα πράγματα.
Αλλά αποκτάς δύναμη όταν ανήκεις σε ένα σύνολο.
Σιγά!
Στο κορ ντε μπαλέ.
Λοιπόν, σίγουρα έχει στιλ.
Ναι, για χορεύτρια σε στύλο.
Αυτό εκεί δεν είναι καν μπαλέτο.
Παιδιά.
Βρήκαμε το χορευτικό σου.
Πολύ χαριτωμένο.
-Τουλάχιστον σε κάποια αρέσει ο χορός. -Αυτό είναι για σένα;
Ένα παιχνίδι;
Μου είπες ότι είμαι καλή για φίλη σου.
Όχι επειδή εσύ είσαι καλή, ποντικάκι.
Αλλά επειδή εγώ είμαι καλύτερη.
Ναι, ήρθα λίγο αργά,
και ίσως σου χάλασα τα σχέδια να γίνεις η επόμενη βασίλισσα,
αλλά ήρθα με την αξία μου, και πίστεψέ με.
Θα με βρεις μπροστά σου.
Δεσποινίς Στρόιερ; Η μαντάμ Ντιμπουά θέλει να σας δει.
Τώρα.
-Ηρεμήστε, αστυφύλακα. Κορτιζόνη είναι. -Θέλω να μιλήσω και σε άλλους μαθητές.
Μίλησα στον αρχιφύλακα. Η υπόθεση έκλεισε.
Αλλά μια αστυνομικός περιπολίας εκμεταλλεύεται ένα φοβερό ατύχημα
προκαλώντας ψυχικά τραύματα στους μαθητές μου. Γιατί;
Μα είστε ικανοποιημένη;
Εσείς βγάλατε κάποια άκρη;
Είχατε μια βδομάδα για να βρείτε ένα ύποπτο ίχνος,
αλλά ήταν μόνο μια τραγική πτώση.
Τέτοιες έρευνες παίρνουν χρόνο. Κάθε οργανισμός έχει μυστικά.
Πριν από την Αστυνομία ήσασταν στον Στρατό;
Ποιος ξέρει τι κάνατε εκεί, αλλά το μπαλέτο δεν είναι χώρος εξιλέωσης.
Τη βρήκα.
Μόλις τελειώσαμε.
-Τακτοποιήθηκες, ελπίζω. -Πηγαίνετε, αστυφύλακα.
Με ζητήσατε;
Το βράδυ θα έρθεις στη δεξίωση των χορηγών.
Θα σε πάει με τις άλλες ένας οδηγός,
και η Σελίνα θα σου βρει κάτι αξιοπρεπές να φορέσεις.
-Έχω δικά μου ρούχα. -Φυσικά και έχεις.
Αλλά το μπαλέτο απαιτεί…
-Μερντ! -Συγγνώμη, μαντάμ.
Χτύπησες κόκαλο.
Θα επενδύσουμε χιλιάδες δολάρια σ' εσένα
και πρέπει να βεβαιωθούμε ότι σε δύο χρόνια
θα είσαι προϊόν…
-Προϊόν; -…έτοιμο προς χρήση.
Είσαι είτε το μέλλον της σχολής είτε κακό στοίχημα.
Αυτό θα αναρωτηθούν απόψε οι κύριοι χορηγοί μας.
Στις κάρτες είναι η ιστορία που θα πεις.
Μαντάμ Ντιμπουά, εγώ ήρθα μόνο για να χορέψω.
Λάθος.
Το αποψινό είναι το ίδιο σημαντικό με τις επιδόσεις σου.
Το να μάθεις να πετάς έχει ένα τίμημα.
Σου κλέβουν τα παιδικά χρόνια, την οικογένεια,
αφήνοντάς σε με φίλους
που όλο ελπίζουν να πάθεις ρήξη αχίλλειου.
Και δεν σ' αφήνουν να μεγαλώσεις.
Αν θες να το ρίξεις λίγο έξω...
πρέπει να βρεις τρόπο.
Θεέ μου, το έχω ανάγκη αυτό!
Σκεφτόμουν ότι πρέπει να γίνουμε παρτενέρ.
Θα σκίζαμε.
-Λένε ότι θα με βάλουν με τον Ναμπίλ. -Να το πολεμήσουμε.
Δεν θα ταράξω τα νερά.
Χριστέ μου!
Βρίσκεις τον Γάλλο καλύτερο.
Κι εσύ δεν θες να στριφογυρίζεις την καινούργια.
Μπορούμε να υποκρινόμαστε στη σκηνή. Αλλά όχι στην αγάπη.
Ναι.
Εγώ μπορώ.
Σύρμα.
Κάποιος έρχεται.
Κι εγώ μένω στα κρύα του λουτρού.
Έχω κράμπα. Ο Μπρουκς μάς έβαλε κάμψεις μετά την μπάρα.
Αδιαφορώ. Αν είναι μέσα η Μπετ, η πόρτα μένει ανοιχτή.
Έχουν δουλειά.
Τσακώνονται.
Δεν το ακούω.
Είναι σε φάση σιωπής. Σκληρό.
Ναι. Θες να δεις κάτι σκληρό;
-Όχι. -Όχι.
Γεια, Τόρι.
Ξέρετε τους κανόνες.
Έκλεισε η πόρτα; Δεν το πρόσεξα. Όρεν, εσύ το πρόσεξες;
Μελετούσα τις αιτίες του Ψυχρού Πολέμου.
Βασικά, Τόρι, ευτυχώς που ήρθες. Ξέρεις ότι θα πάω στη δεξίωση;
Έχω ένα υπέροχο μίνι κοκτέιλ φόρεμα,
αλλά το τούλι τσαλακώθηκε, θα χρειαστώ σίδερο.
Βαρέθηκα αυτό το παιχνίδι.
Καλά, σου χρωστάω.
Γιατί να μη δανειστώ ένα δικό τους;
Αυτό είναι όμορφο.
Δεν είμαι έτοιμη γι' αυτό.
Εντάξει. Για να δω τι έχω εγώ.
Ναι.
Απλώς θέλεις μια έξτρα πινελιά.
Όπως αυτό.
Αυτό είναι κομψό.
Οι άλλες απλώς ζηλεύουν.
Τι ακριβώς;
Είδες πώς μου την έλεγε ο δάσκαλος.
Λάθος αυτό, λάθος εκείνο.
Τουλάχιστον σου έδωσε σημασία. Εμένα δεν με διορθώνει ποτέ.
-Ίσως είσαι ήδη καλή. -Στο μπαλέτο ποτέ δεν είσαι καλή.
Το μπαλέτο έχει ένα περίεργο πλεονέκτημα.
Μετά από όλη τη σκληρή δουλειά, τον πόνο και τις θυσίες,
όταν είσαι ανάμεσα σε θνητούς…
γίνεσαι θεός.
Είσαι μια τέλεια, λατρεμένη πραγμάτωση των δυνατοτήτων του σώματος.
Υπέροχα. Ευχαριστώ, κυρίες μου. Μία με τους τέσσερις;
Ναι, μαζί. Εντάξει, χαμογελάστε.
Το λατρεύω. Φανταστικό κοστούμι.
ΑΓΝΩΣΤΟΣ: ΟΣΟ ΚΙ ΑΝ ΜΕ ΑΓΝΟΕΙΣ,
Ο ΚΟΣΜΟΣ ΞΕΡΕΙ ΤΙ ΕΚΑΝΕΣ.
ΠΟΙΟΣ ΕΙΣΑΙ;
ΚΑΠΟΙΟΣ ΠΟΥ ΕΒΛΑΨΕΣ.
Έπειτα από αυτήν την εβδομάδα πρέπει να ομολογήσω
ότι τελικά η δημοσιότητα δεν είναι πάντοτε καλή.
Αλλά χάρη σε εσάς, η σχολή είναι πιο δυνατή από ποτέ.
Εμπνευσμένη από την πίστη και τη γενναιοδωρία σας,
η σχολή θα ετοιμάσει ένα νέο μπαλέτο
προς τιμήν της Κάσι,
που θα δημιουργήσει ο γνωστός χορογράφος Ραμόν Κόστα.
Θα αστειεύεσαι.
Ο κόσμος του μπαλέτου σύντομα θα εστιάσει στη σχολή
για τους σωστούς λόγους.
-Σε ένα λαμπρό μέλλον. -Εις υγείαν!
Φρόντισε να πετύχει.
Ναι, και εκτιμούμε τη στήριξη από λάτρεις όπως εσύ.
Αξίζω πολύ περισσότερα από μια επιταγή.
Άσε την Άρτσερ στη διευθύντριά της.
Ελπίζω να μη σε ξεπερνάει η κρίση.
Γεια σου και πάλι.
Γεια σου.
Λοιπόν, άκουσα ότι σε λένε "Κλειδί";
Ναι, το "Άλαν" μοιάζει με το "άλεν".
-Πώς ήταν η πρώτη μέρα; -Με έριξαν στα βαθιά νερά.
Έχεις καλή καμάρα και ανοιχτή λεκάνη, θα τα πας καλά εδώ.
Πες το στον σαδιστή μαλάκα.
Ξέρεις πώς φέρεται; Ιδέα δεν έχεις.
Και βέβαια έχω.
Είναι ο άντρας μου.
Λοιπόν.
Πάω να μιλήσω με κόσμο.
Δεν το κάνω. Σετάρω τo νέο έργο στο Σίτι Γουόρκς και πάω Παρίσι.
Να χορογραφήσεις αηδίες;
Ραμόν, σου προσφέρω ασφαλές μέρος για να δουλέψεις μεγάλες ιδέες,
-να δεις φρέσκο ταλέντο. -Δεν χρειάζεται άλλο ταλέντο.
Θα έδειχνε αφοσίωση στη σχολή,
άρα και στην ομάδα για την οποία εκπαιδεύουμε χορευτές.
Του χρόνου το Σίτι Γουόρκς θα παραγγείλει μια νέα δουλειά.
Αν δουλέψεις μαζί μας, θα φροντίσω να την πάρεις εσύ.
Θες πολύ να αλλάξεις την ιστορία σου.
Αλλά έπαψα να είμαι παιχνιδάκι σου.
Αγάπη μου, αυτό έχει τυρί.
Πίστεψέ με, μητέρα, το αξίζω.
-Ωραία. Όρεν, πολύ χαίρομαι. -Κυρία Γουίτλο, ευχαριστούμε για το πάρτι.
Κάνουμε αυτές τις γιορτές για να αναδείξουμε τα κορίτσια μας.
Ελπίζω φέτος να βλέπουμε συχνά τους δυο σας, στη σκηνή και αλλού.
Κι εγώ το ίδιο.
Τόφερ.
Πες μας.
Δεν είναι τέλειο πρωταγωνιστικό ζευγάρι;
Οι παρτενέρ έχουν ήδη αποφασιστεί.
Σίγουρα θα κάνεις το σωστό.
Πάντοτε αυτό κάνω, Κατρίνα.
Μαμά, μη διατάζεις τον δάσκαλό μου!
Ούτε να το διανοηθώ.
Πάμε να σε δει ο Ραμόν Κόστα.
Πού είναι η εσάρπα που πάει με το φόρεμα;
Δεν τη χρειαζόμουν.
Αυτοί οι ισχνοί ώμοι τραβούν την προσοχή. Δεν τρως αρκετά.
Είμαι μια χαρά, μαμά, και χαίρομαι που σε βλέπω.
Θα έφευγα για Νέα Υόρκη απόψε. Αλλά υπάρχουν πιο σημαντικά.
Ακριβώς. Αυτό που συνέβη στην Κάσι μάς θυμίζει ότι η ζωή είναι μικρή.
Τι ρόλο παίζεις;
-Ρόλο; -Στην τελική παράσταση.
Λόγω του ατυχήματος αναβλήθηκαν οι ανακοινώσεις.
Καλλιτέχνες! Δεν τηρούν το πρόγραμμα.
Είναι η Ωραία Κοιμωμένη φέτος, ιδανικό για μένα.
Όλοι λένε ότι σίγουρα θα παίξω την Ορόρα.
-Γιατί δεν πιστεύεις σ' εμένα; -Πιστεύω.
Αλλά δεν θα πληρώσω αδρά για μια άχρηστη παιδεία χωρίς προοπτικές.
Κατάλαβα. Θέλεις γιατρό, δικηγόρο, γερουσιαστή.
Μαμά, εγώ θέλω μόνο να χορεύω.
Χόρεψε, λοιπόν. Στο δωμάτιό σου, στο ντους.
Ή στον χορό του σχολείου, σαν όλα τα κορίτσια.
Δεν μεγάλωσα τη μοναχοκόρη μου για σκηνικό αξεσουάρ.
-Ή θα γίνεις πρίμα μπαλαρίνα ή θα φύγεις. -Μαμά!
Θα γίνω!
Θα πάρω πρώτο ρόλο,
και όλοι θα θέλουν εμένα,
γιατί η Κάσι δεν θα μου κλέβει τη δόξα.
Δεν σ' την έκλεβε, Τζουν. Είναι καλύτερη από σένα.
Δεν είναι καλύτερη πια.
Έτσι σε θέλω, κορίτσι μου.
Πες μου έναν από τους παράγοντες που σε βοήθησαν να φτάσεις ως εδώ.
Η γυμναστική με βοήθησε πολύ να προχωρήσω γρήγορα όταν άρχισα μπαλέτο.
Και η χιπ-χοπ που κάνω είναι…
Είδα κάποια βίντεο στο διαδίκτυο. Έχουν μια υπέροχη δύναμη.
Απλώς διασκεδάζω. Τα κορίτσια τα έβγαλαν τελείως άχρηστα.
Βασικά, έχω δει σκληρότητα στην πόλη μου, αλλά δεν συγκρίνεται με αυτήν εδώ.
Ναι, νομίζω ότι η Νεβέα θέλει να τονίσει
ότι η σχολή εστιάζει στα…
Θεμελιώδη. Ναι.
Τα οποία χρειάζομαι πάρα πολύ.
Έχω ταλέντο, αλλά χρειάζεται καλλιέργεια, αν θέλω να κάνω καριέρα.
Και γι' αυτό, η σχολή Άρτσερ είναι το καλύτερο μέρος.
Λοιπόν, σ' ευχαριστώ, Νεβέα.
Και καλή τύχη.
-Ευχαριστώ πολύ. -Κι εγώ.
Είχες οδηγίες.
Είχα επίσης και μια ζωή.
Πώς και καταδέχεσαι τους μαθητές;
-Αφού ήρθε ο Ραμόν… -Έξυπνο. Τον έχεις από κοντά.
Ραμόν Κόστα, από εδώ η κόρη μου η Μπετ.
Η επόμενη σταρ απόφοιτη.
Ήδη δουλεύει με μια απόφοιτη.
Δεν είμαστε πατατάκια. Μπορείς να πάρεις πάνω από ένα.
ΕΙΣΑΙ ΤΕΛΕΙΩΜΕΝΟΣ.
-Ελάτε να με δείτε στην τάξη αύριο. -Δεν βλέπω μαθητές.
Κρίμα. Χάνετε.
ΤΙ ΘΕΣ;
-Τέλεια. -Ευχαριστώ. Χάρηκα που σε είδα.
Ευχαριστώ, Ζαντάρα.
Είμαι μεγάλη φαν σου.
Πολύ ευγενικό.
Νεβέα Στρόιερ. Πρώτη μέρα εδώ.
Ναι, είδα τη Μονίκ να σε επιδεικνύει.
Ναι, δεν ξέρω αν τα κατάφερα, με καταλαβαίνεις;
-Κλώτσα ψηλά και χαμογέλα. Θα σε λατρέψει. -Φοράει τα παπούτσια σου.
Τι φοράει;
Τις πουέντ σου. Στριμώχνει τα κότσια της σαν τη Σταχτοπούτα.
Μα το πόδι της Σταχτοπούτας ταιριάζει τέλεια.
Μπετ, έχεις πιει;
-Δεν σας έλεγαν παραμύθια; -Εμείς τα ζούσαμε.
Δεν ανήκεις εδώ. Δεν αρκεί να ξέρεις τα βήματα.
Φαίνεται ότι κάποιοι διαφωνούν.
-Δεν καταλαβαίνεις, ε; -Σταμάτα.
Η Μονίκ σε έφερε εδώ
μόνο ως εντυπωσιακό περισπασμό,
επειδή η χαζή η Κάσι πήγε κι έπεσε.
Εσύ είσαι πιο χαζή. Δεν βλέπεις ότι σε χρησιμοποιούν.
Προτιμάς να χαζεύεις την αδελφή μου.
Αδελφή;
Νεβέα, αν είσαι εδώ, τότε είσαι καλή.
Νέβι.
Ήθελα να σου πω ότι έφτασα.
Και κάνεις γκριμάτσες για να μην κλάψεις.
-Δεν κάνω γκριμάτσες. -Και βέβαια κάνεις.
Για χορεύτρια, ο μυϊκός σου έλεγχος είναι χάλια.
Το ίδιο και η κατάσταση εδώ.
Χρειάζομαι λεφτά. Θα σ' τα επιστρέψω.
-Δεν θα γυρίσεις πίσω. -Δεν θα πετύχει!
Με έβαλαν να παριστάνω κάποια που δεν είμαι.
Τα κατάφερες. Έφυγες.
Για ποιο λόγο, Τάι;
Ήρθα εδώ για να χορέψω.
Να κάνω το μόνο πράγμα που μπορώ στην παλιοζωή μου,
και δεν τους νοιάζει.
Και λοιπόν;
Δεν ταιριάζω εδώ.
Δόξα τω Θεώ, ρε γαμώτο!
Ποιος χορευτής το θέλει;
Δεν θα έχεις ξανά τέτοια ευκαιρία. Οπότε, εκμεταλλεύσου τα φρικιά
κι όταν τελειώσεις, απογειώσου.
-Απογειώσου, μωρό. -Νεβέα.
Ναμπίλ. Γεια.
Αν πρέπει να σου πουν οι άλλοι ότι είσαι καλή…
δεν είσαι.
Μα όταν δεν έχεις την κλασική εμφάνιση…
-Δεν έχει σημασία. -Βλέπω ποιους προσλαμβάνουν,
και συνήθως δεν είμαστε εμείς.
Γαμώτο.
Σέιν.
-Το πάρτι τελείωσε. -Το πάρτι αρχίζει τώρα, Ναμπίλ.
Προθέρμανση κάνουμε.
Όταν ξαπλώσουν οι κωλόγεροι, ξεκινάμε.
Άκουσα που έλεγες ότι δεν ταιριάζεις στο καλούπι.
Αυτό είναι καλό, και πάντα ήταν.
Αν θες αποδείξεις ότι πάντα υπήρχαν χορεύτριες σαν εσένα…
πες το. Θα σου δείξω μερικές.
Ανοίξτε την πύλη να μπουν τα πλήθη!
Τζουν!
Γεια. Η Τζουν Παρκ δεν είσαι;
-Αστυφύλακα Κρουζ; -Ναι.
Είσαι έξω τόσο αργά;
Ήρθε η μητέρα μου.
Ωραία. Λίγη υποστήριξη, τέτοιες μέρες.
Άλλωστε, ήσουν συγκάτοικος της Κάσι, έτσι;
-Ναι. -Πρέπει να είναι δύσκολο.
Να βλέπεις το κρεβάτι της άδειο τη νύχτα,
να αναρωτιέσαι τι διάολο έγινε.
-Δεν τελείωσε η έρευνα; -Επίσημα ναι, αλλά...
Έχασα κι εγώ κάποια...
πριν από λίγο καιρό και δεν το ξεπέρασα.
Σίγουρα ούτε κι εσύ.
Όλοι λένε ότι γλίστρησε.
-Εγώ λέω ότι πήδηξε. -Πώς προσγειώθηκε ανάσκελα;
Ίσως δεν την ενδιέφερε η θέα πέφτοντας.
-Δεν είχε κατάθλιψη, δεν άφησε σημείωμα… -Ποιος θα το διάβαζε;
Όλοι θαυμάζαμε την Κάσι, αλλά δεν τη συμπαθούσαμε και πολύ.
Πολλές αντίπαλοι.
Κι αυτό.
Την τράβηξα στην ταράτσα. Βλέπεις;
Αυτά είναι γδαρσίματα.
Κάποιος υποχωρούσε. Προσπαθούσε να ξεφύγει.
Δηλαδή λες ότι την έσπρωξαν; Τι…
Δεν λέω τίποτα.
Κοίτα. Είναι πολλά αυτά που δεν ξέρω, αλλά τον κίνδυνο τον αναγνωρίζω.
Ίσως κινδυνεύουν κι άλλοι, αν δεν ρίξουμε φως. Ορίστε η κάρτα μου.
Υπάρχουν κανόνες, αστυφύλακα.
Και δεν θα τους παραβώ εγώ.
Όλη μέρα κάποιος ελέγχει τι θα φας,
τι θα φορέσεις, πώς κινείσαι, ποιον αγγίζεις.
Είσαι δεμένη στο τρενάκι με τις αντιπάλους σου.
Αλλά αυτό που δεν βλέπει κανείς
είναι ότι αυτές είναι και οι μόνες που σε καταλαβαίνουν,
σε τιμούν γι' αυτό που είσαι και σε ωθούν να βελτιωθείς.
Δεν υπάρχει άλλος τρόπος να το πεις. Είναι η οικογένειά σου.
Ξέρεις ότι δεν κάνω τέτοια.
Ναι, αλλά κάνω εγώ.
-Απλώς βοηθάμε ο ένας τον άλλον. -Το ξέρω, αλλά δεν σημαίνει τίποτα.
Πώς απέκτησες τέτοια γράμμωση;
-Άσε τα λόγια, πάμε στην πράξη. -Σοβαρά τώρα.
Ποιο είναι το μυστικό;
Δεν ξέρω, απλώς χορεύω.
Δούλεψα όλο το καλοκαίρι τους έξω λοξούς,
αλλά δεν σε φτάνω.
Μου 'φεξε.
Αν πας γυμναστήριο, θα... Θεέ μου.
Δεν σε είδα.
Κανείς δεν με βλέπει.
Ντίλια;
Πετάω τα σκουπίδια. Mόνο για σένα.
-Πώς ξέρω ότι είμαι η κατάλληλη; -Απλώς μάκρυνε τον λαιμό,
μάζεψε τη λεκάνη,
σήκωσε τις καμάρες.
Και κόκαλο.
Θέλουν να δουν κόκαλο.
Τζουν, σταμάτα!
Θες βοήθεια! Βοήθεια!
Η μόνη διέξοδος είναι προς τα πάνω.
Μαμά!
Κάσι;
Δεν έπρεπε να έρθεις ποτέ.
Όχι!
ΜΑΜΑ: ΔΕΙΠΝΟ ΣΤΙΣ 7. ΔΕΝ ΑΡΓΩ. Σ' ΑΓΑΠΩ, ΜΑΜΑ.
Θλιβερό.
Είσαι χάλια.
-Θα μου κλέψεις τα μυστικά; -Όχι, ευχαριστώ. Έχω δικά μου.
Είμαι σίγουρη.
Το σκέφτεσαι υπερβολικά.
Πας να δείξεις πόσο σκληρά δουλεύεις, λες και μετράει αυτό;
Κανείς δεν θέλει να σε δει να ιδρώνεις.
-Είχα τον καλύτερο δάσκαλο στη χώρα. -Και δες πού κατέληξες.
-Αφού θέλεις να πεις κάτι, πες το. -Όχι.
Δεν θέλω να σε μπερδέψω.
Σε παρακαλώ.
Σκέφτομαι τη λεκάνη μου να γυρίζει σε άξονα.
Οπότε, όταν αρχίζεις τη στροφή...
μείνε πιο πολύ στο πλιέ.
Κι έχεις κάνει τη μισή στροφή πριν σηκωθείς.
Δηλαδή κλέβεις;
Πες το χορευτικό κόλπο.
Ωραία, αλλά μείνε πιο πολύ στο πλιέ.
Τώρα χορεύεις σαν Γουίτλο.
Κομπλιμέντο ήταν, δις Μυγιάγγιχτη.
Ξέρεις πώς είναι να έχεις αδελφή πρίμα μπαλαρίνα;
Όλοι νομίζουν ότι γι' αυτό σε δέχτηκαν εδώ.
Ακριβώς.
Εγώ λέω ότι μπήκες με τα λεφτά των γονιών σου.
Γι' αυτό, μόλις χαράξει…
έρχομαι εδώ.
ΚΟΤΟΠΟΥΛΟ - ΜΠΡΟΚΟΛΟ - ΤΣΑΪ
ΓΛΥΚΟΡΙΖΑ - ΚΑΚΗ ΜΕΡΑ ΚΡΑΙΠΑΛΗΣ - ΑΠΟΤΟΞΙΝΩΣΗ
Ζευγάρια. Αφορούν τη συνεργασία
αλλά αφορούν επίσης…
και την αντίθεση.
Αφορούν το να βρίσκεις μια γλώσσα επικοινωνίας και ανταπόκρισης.
Ένας παρτενέρ δεν χρειάζεται να είναι φίλος.
Ο Νουρέγιεφ ήταν 20 χρόνια νεότερος από τη Φοντέιν.
Ο Χάλμπεργκ και η Οσίποβα δεν μιλούσαν την ίδια γλώσσα.
Αλλά μέσα από τον χορό θα αποκτήσετε ένα δέσιμο
ή θα πεθάνετε προσπαθώντας.
Σάρα, θα χορέψεις με τον Κιρίλ.
Γκουέν, με τον Τζος.
Λίλι, θα είσαι με τον Εβγκένι.
Έμιλι, με τον Λούκας.
Έσμε, με τον Κέιλεμπ.
Νεβέα, με τον Όρεν. Τζουν, θα χορέψεις με τον Ναμπίλ,
και, Μπετ, θα είσαι με τον Σέιν.
Εγώ θα είμαι με τον Ναμπίλ;
-Γεια, Ναμπίλ. -Κε Μπρουκς, δεν είμαι με τον Ναμπίλ;
Το μπαλέτο αλλάζει διαρκώς, δις.
Απλώς είμαστε πιο ταιριαστοί.
Είναι ψηλότερος, μιλάω γαλλικά, και είναι του επιπέδου μου.
Ο Σέιν είναι καλός χορευτής και ικανός παρτενέρ. Ή…
-μήπως με αμφισβητείς; -Όχι βέβαια.
Ευχαριστώ, κύριε.
Συγκράτησε τον ενθουσιασμό σου.
Κοίτα να χορέψεις, γαμώτο.
Ξεκινάμε.
Και… Αυτό είναι.
Πικέ στην πέμπτη.
Τομπέ κατευθείαν από την ατιτίντ, χωρίς δισταγμό.
Να δω τα μικρά μπατμάν, κυρίες μου.
ΤΙ ΘΕΣ; ΝΑ ΜΗ ΓΥΡΙΣΕΙΣ ΠΟΤΕ ΣΤΟ ΠΑΡΙΣΙ.
Όλα καλά;
Μήνυμα από παλιό φίλο.
Δεν θέλουμε να δούμε την αλλαγή ανφάς!
Ναμπίλ, ωραίο σήκωμα. Εβγκένι, πιάσ' την από πιο ψηλά.
Μπετ, όχι. Κατευθείαν σε πασέ ρελεβέ. Δεν έχει έξτρα μπουρέ. Μην κλέβεις.
Κράτα τους γοφούς, όχι τη μέση μου.
Η μετάβαση από πιρουέτ σε ατιτίντ καθυστερεί.
Το πόδι έξω και σήκωσε κάτω από τον μηρό.
-Μα δεν με στηρίζει στο πόδι μου. -Δεν φταίει αυτό.
Εστίασε πιο γρήγορα, ετοιμάσου για αραμπέσκ
-κι ανέβα στις πουέντ. -Μα ο Σέιν…
Αρκετά! Δεν διόρθωσα τον Σέιν.
Εσένα διόρθωσα, ξανά.
Δείξε την πιρουέτα.
Όχι, είναι λάθος.
Ας δούμε άλλο κομμάτι. Δεν μπορώ να το βλέπω.
Πάμε σε διαγώνια ζετέ.
Έλα, φιλενάδα, το 'χεις.
Σέιν, τα χέρια. Μπετ, το κέντρο σου.
Μαζέψτε τα πλευρά και πάνω, σήκωμα!
Χριστούλη μου! Είσαι καλά;
-Είμαι καλά. -Είσαι σίγουρη;
Ναι.
-Πάμε πάλι. -Θα σε απαλλάξω.
Αν δεν προετοιμαστείτε καλά για το σήκωμα, δεν θα πετύχει ποτέ.
Αν δεν είστε συγχρονισμένοι,
πρέπει να βρείτε τρόπο να το σώσετε, να προσαρμοστείτε.
Με πρόσεχε κανείς;
Εμείς.
Εντάξει, λοιπόν.
Δείξτε μου το δεύτερο μισό.
Μπορούμε να πηγαίνουμε.
Μεγαλύτερο τέντωμα στο καμπρέ.
Σας ευχαριστώ.
Θα συνεχίσουμε αύριο.
Αύριο είναι κλεισμένοι.
Αύριο ξεκινάμε οντισιόν.
Δεν θα ανεβάσουμε την Ωραία Κοιμωμένη. Αύριο θα δουλέψω ένα νέο μπαλέτο.
Όχι την Ωραία Κοιμωμένη;
Η σκύλα!
Θα δημιουργήσουμε ένα μπαλέτο με πάθος και σκοτάδι στα όρια της επιθυμίας.
Θα πούμε την ιστορία…
του Τζακ του Αντεροβγάλτη.
Του σεξομανή που σκότωνε γυναίκες πριν από εκατό χρόνια;
-Θα βρούμε κάτι πιο κατάλληλο. -Τι καλύτερο υπάρχει;
Ζούμε σε σκοτεινό, διεστραμμένο κόσμο, γεμάτο απώλεια, ψέμα και βία.
Μονίκ Ντιμπουά, θα το έχεις το μπαλέτο σου.
Οντισιόν αύριο. Πηγαίνετε.
Ξέρεις ότι προτιμούμε κάποιους.
Κι εγώ το ίδιο.
-Τζουν. -Είχες δίκιο.
Σκέφτομαι συνέχεια την Κάσι.
Το θέμα είναι ότι δεν ήταν μόνη στην ταράτσα.
Η μαντάμ Ντιμπουά το ξέρει.
Έκαναν κρυφά πάρτι με όλους τους μαθητές του τρία πλην εμού.
Ήμουν στο δωμάτιό μου, όπως έπρεπε.
Όλοι μου είπαν ότι είχαν ξαπλώσει. Αν δεις ή ακούσεις κάτι…
Δεν πρόκειται.
Δεν θα είμαι εδώ για πολύ.
ΖΟΪ ΕΣΤΡΕΛΑ ΑΓΑΠΗΜΕΝΗ ΚΟΡΗ, ΑΔΕΛΦΗ, ΣΥΖΥΓΟΣ ΚΑΙ ΦΙΛΗ
Σου έφερα πάγο.
Δεν χρειάζεται.
Βάλ' το στον πάγο.
Κυριολεκτικά.
Είχες δίκιο.
Ωραία. Είσαι καλύτερα;
Εννοώ που ήθελες να χορεύουμε μαζί.
-Οι γονείς μου μπορούν να πιέσουν. -Όχι, εσύ είχες δίκιο.
Ας μην μπλέξουμε τον χορό στη σχέση μας.
Επειδή πήγες καλά σε μια εύκολη χορογραφία;
-Δεν ήταν εύκολη για σένα. -Θα ήταν, αν ήμασταν παρτενέρ.
Ο Σέιν δεν ξέρει πώς να με χειριστεί.
Μπετ.
Επίσης, αυτή φταίει που έπεσα. Με πίεσε πολύ το πρωί, με ξεθέωσε.
Μάλιστα. Φταίει η Νεβέα, ο Σέιν ή ο Μπρουκς.
Αλλά εσύ έπεσες, Μπετ.
Ποντικάκι.
Όταν κάνεις αυτό το άλμα, πετάς μόνη σου.
Βοηθάει αν είναι κι άλλοι στη σκηνή μαζί σου.
Το κορ ντε μπαλέ.
Λυπάμαι.
Είναι ό,τι χαμηλότερο στην ιεραρχία.
Λυπάμαι πάρα πολύ.
Οι πιο πεινασμένοι και ευάλωτοι.
Κάσι.
Λυπάμαι.
Μόνο που υπάρχει δύναμη στην πείνα.
Σε ωθεί να παίρνεις τρελά ρίσκα,
να κάνεις τα πάντα για να ξεχωρίσεις. Ρισκάρεις υπερβολικά,
πετάς πολύ ψηλά
και ίσως καταλήξεις σαν εμένα, στο κρεβάτι,
μετά βίας ζωντανή.
Στο κορ η δουλειά σου είναι να ταιριάξεις,
να είσαι μέρος ενός μεγαλύτερου σώματος, ενώ άλλοι ξεχωρίζουν.
Στα γαλλικά, "κορ" σημαίνει "σώμα",
μπορείς να το πεις και πτώμα.
Αυτό που όλοι παλεύουμε να μη γίνουμε.
Είναι η τελευταία στροφή που δεν θες να κάνεις όταν πεθαίνεις…
ή όταν πολλοί σε βλέπουν έτσι.
ΣΕΙΡΑ ΣΟΥ ΝΑ ΠΕΤΑΞΕΙΣ
Υποτιτλισμός: Ελιάνα Τσακίρη